বদায়ূঁ জেলা

বদায়ূঁ জেলা ভারতের উত্তরপ্রদেশ রাজ্যের একটি জেলা এবং বদায়ূঁ শহরটি জেলা সদর। বদায়ূঁ জেলা বেরেলি বিভাগের একটি অংশ। জেলাটি ৫১৬৮  বর্গ কি.মি. এলাকা জুড়ে বিস্তৃত। ব্রিটিশ ইতিহাসবিদ জর্জ স্মিথের মতে, বদায়ূঁর নামকরণ করা হয়েছিল কোলি যুবরাজ বুধের নামে। এনসাইক্লোপিডিয়া ব্রিটানিকা একাদশ সংস্করণ বদায়ূঁ সম্বন্ধে লিখেছে: ব্রিটিশ ভারতের একটি শহর ও জেলা, রোহিলাখণ্ড বিভাগের সংযুক্ত প্রদেশের। শহরটি সট নদীর বাম তীরের কাছে। জনসংখ্যা (১৯০১) ৩৯,০৩১। এখানে রয়েছে এক বিশাল দুর্গের ধ্বংসাবশেষ এবং খুব সুন্দর একটি মসজিদ, যার মাথায় গম্বুজ এবং ১২২৩ সালে নির্মিত। ঐতিহ্য অনুসারে, বাদুন প্রতিষ্ঠিত হয়েছিল প্রায় ৯০৫ সালে, এবং সম্ভবত ১২শ শতাব্দীর একটি শিলালিপি থেকে, বাদুনে রাজত্ব করা বারো রাঠোর রাজাদের নামের একটি তালিকা পাওয়া যায় (যার নাম ভোদাময়ূতা)। তবে এর সাথে যুক্ত প্রথম প্রামাণ্য ঐতিহাসিক ঘটনাটি ঘটে ১১৯৬ সালে,যখন কুতুবুদ্দিন আইবেক এটি দখল করেন। এর পরে এটি দিল্লি সাম্রাজ্যের উত্তর সীমান্তে একটি গুরুত্বপূর্ণ অঞ্চলে পরিণত হয়েছিল। ত্রয়োদশ শতাব্দীতে, এর দুজন শাসক শামস-উদ-দীন ইলতুতমিশ এবং তার পুত্র রুকন উদ্দিন ফিরুজ, রাজকীয় সিংহাসন অর্জন করে। ১৫৭১ সালে শহরটি পুড়ে যায় এবং প্রায় একশ বছর পরে শাহ জাহানের অধীনে শাসনকার্যের আসনটি সহসপুর-বিলারিতে স্থানান্তরিত হয়। অধ্যাপক গোটি জন উল্লেখ করেছেন যে একটি প্রাচীন শিলালিপিতে এই শহরটির নামকরণ করা হয়েছিল "বেদামুথ" (बेदामूथ), (লখনউ জাদুঘরে শিলালিপিটি আছে)। তখন এই অঞ্চলটিকে পাঞ্চাল (पांचाल) বলা হত। শিলালিপির লিখন অনুসারে নগরের নিকটে একটি গ্রাম ছিল, যার নাম "ভাদাউনলাক" ছিল। মুসলিম ঐতিহাসিক রোজ খান লোধী বলেছিলেন, এখানে মহান সম্রাট অশোক বৌদ্ধ বিহার ও কেল্লা নির্মাণ করেন এবং তিনি এর নাম দিয়েছিলেন বুদ্ধমু। ভৌগোলিকভাবে বদায়ূঁ শহর পবিত্র গঙ্গা নদীর পাশে অবস্থিত। ২০০৬ সালে পঞ্চায়েতি রাজ মন্ত্রক দেশের ২৫১টি বিশেষ তহবিলপ্রাপ্ত শহরগুলির মধ্যে বদায়ূঁকে অন্তর্ভুক্ত করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল প্রোগ্রাম (বিআরজিএফ) থেকে অনুদান পাচ্ছে। জেলাটি পাঁচটি তহশিল নিয়ে গঠিত: বদায়ূঁ, বিসৌলি, বিলসি, দাতাগঞ্জ এবং সহসওয়ান। এই জেলায় মোট ছয়টি বিধানসভা নির্বাচনী কেন্দ্র রয়েছে: বিসৌলি, সহসওয়ান, বিলসি, বুদৌন, শেখুপুর এবং দাতাগঞ্জ। এর মধ্যে শেখুপুর ও দাতাগঞ্জ আওলা লোকসভা কেন্দ্রের অংশ, বাকিরা বদায়ূঁ লোকসভা কেন্দ্রের অংশ। ২০১১ সালের আদমশুমারি অনুসারে, বদায়ূঁ জেলার জনসংখ্যা ৩,৬৮১,৮৯৬ জন, লাইবেরিয়া অথবা মার্কিন যুক্তরাষ্ট্রের ওক‌লাহোমার জনসংখ্যার প্রায় সমান। John Murray, The student's geography of India: the geography of British India : political and physical (George Smith: 1982), p. 180 "District Budaun"। badaun.nic.in। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১ মে ২০১৮।  Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  Decadal Variation In Population Since 1901 ://www.census2011.co.in/census/district/520-[স্থায়ীভাবে অকার্যকর সংযোগ] US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Liberia 3,786,764 July 2011 est.  "2010 Resident Population Data"। U. S. Census Bureau। ১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Oklahoma 3,751,351  দাপ্তরিক ওয়েবসাইট টেমপ্লেট:Badaun district